Esta beca créase pa dar la oportunidá a los y les escritores n’asturianu y gallego-asturianu de pasar el mes d’avientu na Residencia Literaria 1863, dirixida pola poeta Yolanda Castaño. Esti apartamentu ta asitiáu nun edificiu singular d’A Coruña que se construyó en 1863, añu emblemáticu por ser cuando Rosalía de Castro publica Cantares gallegos y que se considera l’entamu del Rexurdimento de la lliteratura gallega.
#000007
La comisión de valoración, compuesta polos escritores Xuan Bello, Marta Mori y Laura Marcos, coordinaos pola mesma Yolanda Castaño, destacó “la calidá y rigor de la propuesta, la trayectoria del candidatu y l’interés del so proyectu interdisciplinar”. Amás, la comisión considera esta esperiencia “un apueste por un ecollingüismu real que favoreza l’intercambio ente les comunidaes creadores d’Asturies y Galicia.
#000009
Miguel Rodríguez Monteavaro ye llicenciáu en Filoloxía Hispánica y anguaño estudiante de doctoráu na Universidá d’Uviéu, onde ye investigador nel campu de la dialectografía y dialectometría. Como poeta escribe tanto en gallego-asturianu como n’asturianu. Tien publicaos cuatro poemarios en gallego-asturiano: Trenta razóis pra nun medrar (2010), Todos os tristes de mayo (2013), Poemas pr’amantes y paquidermos (2014); y ún n’asturianu superpoderes (2019), col que ganó’l Premiu Asturies Xoven de Poesía. Tamién resultó ganador del I Premiu «Ría del Eo» de Poesía en gallego-asturianu, convocáu pol ayuntamiento de Vegadeo/A Veiga, cola obra Oi, que dice mama que volvas. Amás, como músicu, participa nel grupo Caldo y os Rabizos, dedicáu a la recopilación y interpretación de la tradición musical del occidente d’Asturies.
#000010
La Biblioteca d’Asturies estrena’l ciclu Palabra viva dientro de la so programación d’actividaes p’adultos
#000011
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu
#000012